En person er ramt af skud i benet på Christiania

Ved du noget, eller har du billeder fra episoden? Tip os på mail 1224@eb.dk eller send en sms til 1224 (koster almindelig sms-takst)

En mand er søndag aften blevet skudt i benet på Christiania.

Det oplyser Københavns Politi til Ekstra Bladet.

- Vi fik anmeldelsen klokken 21:09, og nu har vi så afspærret hele Prinsessegade, siger vagtchef ved Københavns Politi Henrik Brix.

Manden blev skudt i det ene ben, da han stod foran musik- og spisestedet Loppen på Christiania, som ligger midt i mellem fristadens to hovedindgange ud til Prinsessegade.

Ifølge Ritzau er offeret er en mand på 25 år.

Artiklen fortsætter under billedet



En mand er skudt i benet søndag aften inde på Christiania. Foto: Jonas Olufson

Selvom politiet er stærkt til stede foran Christiania, oplever de ingen problemer i at kunne arbejde der.

Det er ikke længe siden, der sidst blev skudt på Christiania. For mindre end to måneder siden blev to politimænd og en civil skudt under en anholdelse, hvor den ene politimand blev hårdt såret af et skud i hovedet.

Politiet massivt til stede ved skyderi på Christiania

Ved du noget, eller har du billeder fra episoden? Tip os på mail 1224@eb.dk eller send en sms til 1224 (koster almindelig sms-takst)